नई दिल्ली। रायबरेली में रेल पहिया फैक्ट्री लगाने का काम अब तेजी से आगे बढ़ सकेगा। अगर सब कुछ ठीक रहा तो अगले तीन साल यानी 2015 के अंत तक यह फैक्ट्री तैयार हो जाएगी। इस बारे में शुक्रवार को रेल मंत्रालय और स्टील मंत्रालय के तहत काम करने वाले उपक्रम आरआइएनएल के बीच समझौता हो गया। रेल मंत्री पवन बंसल और इस्पात मंत्री बेनी प्रसाद वर्मा की उपस्थिति में यह समझौता हुआ। रायबरेली कांग्रेस अध्यक्ष सोनिया गांधी का संसदीय क्षेत्र है। यही वजह है कि रेल मंत्रालय का पद भार संभालने के बाद से ही बंसल यहां फैक्ट्री की घोषणा पर अमल करने में जुटे हुए थे। यह फैक्ट्री 1000 करोड़ रुपये की लागत से लगाई जाएगी। यह द